آیت الله علوی گرگانی:

موعظہ انسان کی روح و جان صیقل دیتا ہے

سرزمین ایران کے معروف مرجع تقلید حضرت آیت الله علوی گرگانی نے کہا: انسان جس مقام اور جگہ پر بھی ہو اسے موعظہ کی ضرورت ہے ۔

خبر کا کوڈ: ۴۲۵۰۳۴

تاریخ: ۱۲ اسفند ۲۰۱۶ - ۱۲:۳۶

رسا نیوز ایجنسی کی رپورٹ کے مطابق، سرزمین ایران کے معروف مرجع تقلید حضرت آیت الله علوی گرگانی نے گذشتہ روز صوبہ قم کے سید ائمہ جمعہ و جماعات سے ملاقات میں کہا : موعظہ انسان کی روح و جان صیقل دیتا ہے ۔

حوزہ علمیہ قم میں درس خارج فقہ و اصول کے استاد نے نھج البلاغہ میں موجود حضرت علی(ع) کے خطبے کی جانب اشارہ کیا اور کہا: مولائے کائنات اس بلند مرتبہ و منزلت ہونے کے باوجود خود کو تقوائے الھی کی دعوت دیتے تھے ۔

انہوں نے مزید کہا: حضرت جبرئیل رسول اسلام(ص) کی خدمت میں حاضر ہوئے تو حضرت(ص) نے آپ سے فرمایا کہ ہمیں نصیحت کرو ، یہ اس بات کا بیان گر ہے کہ ہم سبھی چاہے جس مقام و منزلت پر ہوں ہم موعظہ اور نصیحت کے نیاز مند ہیں ۔

حوزہ علمیہ قم میں درس خارج فقہ و اصول کے استاد نے موعظہ کو انسان کی روح و جان کو صیقل دینے  والا بتایا اور کہا: کوئی انسان خود کو نصیحت اور موعظہ بے نیاز نہ جانے کیوں کہ انسان موعظہ اور نصیحت سے پختہ ہوتا ہے ۔

حضرت آیت الله علوی گرگانی نے آخر میں کہا: آیات و روایات کی رو سے انسان میں موعظہ قبول کرنے کی توانائی موجود ہے ، جن کے دل سالم ہوں گے انہیں سنیں گے ، خداوند متعال سے ہماری دعا ہے کہ ہمیں اس کی توفیق عطا کرے ۔/۹۸۸/ ن۹۳۰/ ک۲۷۸